***Candida auris*** (JCM15448= CBS10913=DSM21092) on seeneliik *Candida* perekonnast. *Candida auris* võib seenpatogeenina, paljude tegurite (meditsiiniprotseduurid ja/või manustatud ravimid) toimel, vastuvõtlikke organisme eluohtlikult koloniseerida. 

*Candida auris* kasvab kui pärmseen ja seenekoolonia võib mitmete tegurite toimel biokile moodustada. 

*Candida auris*'ega kommensalismis elavad organismid pole täpselt teada, uuringute kohaselt eluneb seen vahel koos *Candida albicans*'i ja bakteri *Staphylococcus aureus*'ega ka inimorgansmis.

Seeneliigi tuvastasid Satoh jt 2009. aastal ühe Jaapani *Tokyo Metropolitan Geriatric Hospital*'i statsionaaris viibiva 70-aastase naispatsiendi väliskõrva välimise kuulmekäigu eritisest uuringu käigus, mille eesmärgiks oli inimese 'seenestiku' uurimine. Hiljem on seent leitud ka uriinist ja hingamisteedest. 

*Candida auris* levib teadaolevalt valdavalt haiglanakkusena, mille suremust peetakse kõrgeks (ligi 60%). *Candida auris*'t on nüüdseks lisaks Jaapanile leitud ka India, Pakistani, Lõuna-Aafrika, Venezuela, Inglismaa, Kanada, Iisraeli, Keenia, Norra, Hispaania, Lõuna-Korea, Saksamaa, Ameerika Ühendriikide ja mitme teise riigi haiglapatsientidel.

### Kandidoos

 *Pikemalt artiklis Kandidoos#Candida auris-kandidoos*
Kommensalismist organismi "koloniseerimiseni" teed pole teada. *Candida auris* võib nahal kuid ja haiglavoodi tugedel, toolidel ja ka meditsiiniseadmetel ja -seadeldistel nädalaid eluneda.

*Candida auris*'t peetakse oportunistlikuks pärmseenhaiguse tekitajaks osadel, peamiselt haiglaruumides viibivatel erinevas vanuses inimestel (vastsündinutest vanuriteni) – sattudes vereringesse võib seen mitmes elundis nagu süda, kopsud, põrn, maks jne kandideemiat, nahal aga nahapärmseentõbe, ja ka generaliseerunud kandidoosi (*candidosis systemica*) esile kutsuda. Nosokomiaalse fungeemia korral peetakse elumusprognoose halvaks.

Resistentsus seenevastate ainete suhtes
---------------------------------------

*Candida auris* kasvab ka mitmete seenevastate ainete, nagu mikafungiin jmt, kohalolekul. Lisaks mikafungiinile on *Candida auris* 'ületanud' flukonasooli toimed ja on löönud kõikuma ka mitmete teiste seenevastaste ainete, nagu asoolide ja ehhinokandiinide, toimed.

Viited
------

1. ↑  Satoh, K; et al. (2009). "*Candida auris* sp. nov. a novel ascomycetous yeast isolated from the external ear canal of an inpatient in a Japanese hospital". *Microbiol Immunol*. **53** (1): 41–44. DOI:10.1111/j.1348-0421.2008.00083.x. PMID 19161556.
2. ↑  Kazuo Satoh, Koichi Makimura, Yayoi Hasumi, Yayoi Nishiyama, Katsuhisa Uchida ja Hideyo Yamaguchi, *Candida auris sp. nov. a novel ascomycetous yeast isolated from the external ear canal of an inpatient in a Japanese hospital*, Microbiol Immunol 2009; 53: 41–44, veebiversioon (vaadatud 19. augustil 2017) inglise keeles
3. ↑  Haiguste Kontrolli ja Tõrje Keskus, *General Information about Candida auris*, veebiversioon (vaadatud 19. augustil 2017) inglise keeles
4. ↑  Chris Oberholtz, Jessica Reyes, *Nearly 3 dozen cases of deadly fungal infection reported in US*, 31. märts 2017, veebiversioon (vaadatud 19. augustil 2017) inglise keeles
5. ↑  Shawn R. Lockhart Kizee A. Etienne Snigdha Vallabhaneni Joveria Farooqi Anuradha Chowdhary Nelesh P. Govender Arnaldo Lopes Colombo Belinda Calvo Christina A. Cuomo Christopher A. Desjardins jt. *Simultaneous Emergence of Multidrug-Resistant Candida auris on 3 Continents Confirmed by Whole-Genome Sequencing and Epidemiological Analyses*, Clinical Infectious Diseases, 64. väljaanne, nr 2, 15. jaanuar 2017, lk 134–140, veebiversioon (vaadatud 19. augustil 2017) inglise keeles

*Selles artiklis on kasutatud ingliskeelset artiklit en:Candida auris seisuga 19.08.2017.*

Välislingid
-----------

* Paula Rõuk, *Haruldane Jaapani seenhaigus levib Suurbritannia haiglates*, 17. august 2017